CELEX: 62019TN0153
Language: et
Date: 2019-03-11 00:00:00
Title: kohtuasi T-153/19: 11. märtsil 2019 esitatud hagi — European Union Copper Task Force versus komisjon

6.5.2019   
            
            
               ET
            
            
               Euroopa Liidu Teataja
            
            
               C 155/51
            
         
      11. märtsil 2019 esitatud hagi — European Union Copper Task Force versus komisjon
      (kohtuasi T-153/19)
      (2019/C 155/60)
      Kohtumenetluse keel: inglise
      
         Pooled
      
      
         Hageja: European Union Copper Task Force (Essex, Ühendkuningriik) (esindajad: advokaadid I. Moreno-Tapia Rivas ja C. Vila Gisbert)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni rakendusmäärus (EL) 2018/1981 (1) osas, milles pikendatakse vaseühendite kui asendamisele kuuluvate toimeainete heakskiitu õigusvastasel õiguslikul alusel;
               
            
                  —
               
               
                  laiendada tühistamise tagajärgi komisjoni rakendusmäärusele (EL) 2015/408, (2) niivõrd kuivõrd sellega rakendati määruse nr 1107/2009 artikli 80 lõiget 7 ja lisati vaseühendid asendamisele kuuluvate toimeainete loetellu;
               
            
                  —
               
               
                  tuvastada, et komisjoni rakendusmäärusega (EL) 2018/1981 on rikutud proportsionaalsuse põhimõtet;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hageja põhjendab oma hagi kolme väitega.
      
                  1.
               
               
                  Esimene väide, et komisjoni rakendusmäärusega (EL) 2018/1981 pikendatakse vaseühendite kui asendamisele kuuluvate toimeainete heakskiitu õigusvastasel õiguslikul alusel. Täpsemalt:
                  
                              —
                           
                           
                              määruse (EÜ) nr 1107/2009 (3) artikkel 24 ja II lisa punkt 4 rikuvad liidu õigust, kuna:
                              
                                          (i)
                                       
                                       
                                          teaduslike tõendite kohaselt ei ole „PBT-kriteeriumid“, eriti püsivus, vase jaoks sobivad;
                                       
                                    
                                          (ii)
                                       
                                       
                                          PBT-kriteeriumide kohaldamine anorgaanilistele ainetele ei ole kokkusobiv reguleeritud keemiliste ainete valdkonnas rakendatud muude õigusaktidega;
                                       
                                    
                                          (iii)
                                       
                                       
                                          mis puudutab asendamisele kuuluvaid aineid, siis PBT-kriteeriumide kohaldamine vaseühenditele läheb kaugemale sellest, mis on vajalik määrusega (EÜ) nr 1107/2009 taotletavate eesmärkide saavutamiseks. Lisaks on määruses (EÜ) nr 1107/2009 ettevaatuspõhimõtet tõlgendatud vääralt.
                                       
                                    
                        
            
                  2.
               
               
                  Teine väide, et komisjoni rakendusmäärus (EL) 2015/408 on õigusvastane seoses vaseühendite asendamisele kuuluvaks aineks kvalifitseerimisega.
               
            
                  3.
               
               
                  Kolmas väide, mis on esitatud täiendava võimalusena ja mille kohaselt on komisjoni rakendusmäärusega (EL) 2018/1981 rikutud proportsionaalsuse põhimõtet.
               
            
         (1)  Komisjoni 13. detsembri 2018. aasta rakendusmäärus (EL) 2018/1981, millega pikendatakse vaseühendite kui asendamisele kuuluvate toimeainete heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (ELT 2018, L 317, lk 16).
      
         (2)  Komisjoni 11. märtsi 2015. aasta rakendusmäärus (EL) nr 2015/408, millega rakendatakse Euroopa Parlamendi ja nõukogu määruse (EÜ) nr 1107/2009 (taimekaitsevahendite turulelaskmise kohta) artikli 80 lõiget 7 ja kehtestatakse asendamisele kuuluvate ainete loetelu (ELT 2015, L 67, lk 18).
      
         (3)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT 2009, L 309, lk 1).